armvectores/hy_wikipedia_2023 huggingface dataset:
Կոստի Համբարձումյան

Կոստի Համբարձումյան, Վասպուրականի Կոստին, Ուխտավոր (1882, Շուշի - 1918, Սային կալա (այժմ Իրաքում)), ազգային-ազատագրական շարժման գործիչ։ ՀՀԴ կուսակցության անդամ։ Կրթությունն ստացել է ծննդավայրում։ XIX դ. վերջին և XX դ. սկզբին եղել է ԱՄՆ-ում, Պարսկաստանում։
1908 թ. Կապանում կրթական տեսուչ էր. կարգավորել է դպրոցական գործը։ Կազմակերպել է զենքի առաքում Պարսկաստանով՝ հայ ազատագրական շարժման մարտիկներին զինելու նպատակով։ 1909 թ. ձերբակալվել է, արգելափակվել Թիֆլիսի Մետեխի բանտում, ապա աքսորվել Խարկով։
1908-14 թթ. Բելգիայում ստացել է գյուղատնտեսական բարձրագույն կրթություն։ 1915 թ. մտել է Արարատյան ջոկատ, դարձել գնդի գումակի պետ, 1915 թ. մայիսին մասնակցել Վանի ազատագրմանը։ 1917 թ. աշնանը, երբ ռուսական զորքերը սկսել են հեռանալ Վանից, Համբարձումյանը դարձել է Վանի հայկական ժամանակավոր կառավարության ղեկավար։ 1918 թ. թուրքական գերակշիռ ուժերը հարձակվել են Վանի վրա, և հայերը Համբարձումյանի ու Լևոն Շաղոյանի գլխավորությամբ հարկադրված գաղթել են։ Համբարձումյանն իր զինական ուժերով ապահովել է գաղթականների անվտանգությունը։ Սպանվել է թուրքական ուժերի դեմ մարտում։


== Գրականություն ==
Հայկական հարց հանրագիտարան, Երևան, 1996, էջ 198։
Վալադեան Վալադ, Վասպուրականի Կոստին, ,,Հայրենիք'' ամսագիր, 1962, թիւ 5, էջ 25-34, թիւ 6, էջ 38-48, թիւ 7-8, էջ 56-66, թիւ 9-10, էջ 43-53, թիւ 11-12, էջ 56-67, 1963, թիւ 1, էջ 49-59։
Վան–Վասպուրականի հերոսամարտը – 75 (նյութերի ժողովածու), կազմող` Հ. Դ. Փափազյան, 1990, 127 էջ։
Վասպուրական (Վան–Վասպուրականի ապրիլեան հերոսամարտի տասնուհինգամեակին առթիւ. 1915–1930), Վենետիկ, 1930, 413 էջ։
Ռուբէն Սահակեան, Հայ ազգային-ազատագրական շարժման անմար դէմքերից՝ Կոստանդին Համբարձումեան,«Հայկազեան Հայագիտական Հանդէս, Բեյրութ, 2019, էջ 207-224։
Մալոտուգանեևո

Մալոտուգանեևո (ռուս.՝ Малотуганеево, բաշկիրերեն՝ Бәләкәй Туғанай), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովիկի (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՆովիկիՆովիկի (ռուս.՝ Новики), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4891) Բլագա

(4891) Բլագա (անգլ.՝ Blaga), աստերոիդ աստերոիդների հիմնական գոտում։ Հայտնաբերվել է 1984 թվականի ապրիլի 4-ին Բուլղարիայի ազգային աստղադիտարանի կողմից Սմոլյանում։
Միջին հեռավորությունը Արեգակից կազմում է 3,164921 ա. մ., առավելագույնը մոտենում է 2,9722 ա. մ. հեռավորության վրա և հեռանում 3,3577 ա. մ.։ Արեգակի շուրջ մեկ ամբողջական պտույտ է կատարում 2056,57 երկրային օրվա ընթացքում, իր ուղեծրով շարժվելով միջինում 0,175049 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4891) Բլագա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կինմեն ազգային պարկ

Կինմեն ազգային պարկ (իսպ.՝ Parque nacional de Kinmen), ազգային պարկ Կինմեն և Լիեու կղզիների վրա։ Այն Թայվանի Կինմեն գավառի վարչական շրջանի մի մասն է։ Կինմեն ազգային պարկն ընդգրկում է հինգ տարածքներ. Թայվու լեռը, Գինգինտոու մարտադաշտը, Գուգանգը, Մաշան բլուրը և Լիեուն։ Պարկն ունի 35,29 քառ. կմ տարածք կամ Կինմեն շրջանի քառորդ մասը։


== Պատմություն ==
Պարկը հիմնադրվել է 1995 թվականին։


== Էկոլոգիա ==
Մերձարևադարձային կլիմայի և բնակչության ցածր թվի շնորհիվ պարկը դառնում է ապաստարան չվող թռչունների համար աշնանից մինչև գարուն։ Տարածքում հայտնաբերվել է 319 թռչնի տեսակներ։


== Տեսակներ ==
Տեսարժան վայրեր
Պատմական պահպանվող տարածք
Ռեկրեացիոն տարածք
Ընդհանուր սահմանափակումներ ունեցող տարածք


== Պատկերասրահ ==

		
		
		


== Տես նաև ==
Թայվանի ազգային պարկեր


== Ծանոթագրություններ ==


== Արտաքին հղումներ ==
Կինմեն ազգային պարկի պաշտոնական կայք Archived 2004-12-11 at the Wayback Machine.
Եղնասիրտ

Եղնասիրտ (լատ.՝ Annona reticulata), անոնազգիների ընտանիքի փոքր տերևաթափ կամ կիսամշտադալար ծառ, որն ավելի շատ ճանաչված Կրեմե խնձորներ կոչվող իր մրգերով։ 
Այդ նույն անվամբ հայտնի են նաև նույն ցեղից մի քանի այլ տեսակներ՝ . A. cherimola և A. squamosa:


== Անվանումը ==
Կրեմե խնձորից բացի, Եղնասիրտը հայտնի է նաև Եզնասիրտ, Ցանցավոր քնարենի, Ցլասիրտ, Քրթի, Քաղցրաքրթի անուններով։ Մրգի բույրը քաղցր է և հաճելի, սակայն գրավչությամբ A. cherimola -ից ավելի պակաս է։


== Նկարագրությունը ==
Եղնասիրտը փոքր տերևաթափ կամ կիսամշտադալար ծառ է, որի բարձրությունը հասնում է 8-ից (26 ֆուտ) մինչև 10 մետրի (33 ֆուտ), ունի բաց կամ անկանոն սաղարթի ծածկույթ։
Տերևները մազազուրկ են, հարթ, սուր ծայրով։ Երկարությունը հասնում է 10 սմ-ից (3,9 դյույմ) մինչև 20 սմ (7,9 դյույմ), լայնությունը՝ 2 սմ-ից (0,79 դյույմ) մինչև 7 սմ (2,8 դյույմ)։
Դեղնականաչ ծաղիկները սովորաբար գտնվում են բույլերում, որոնց տրամագիծը հասնում է 3-4 դյույմից մինչև 3 սմ-ի (1,2 դյույմ)։ Բույլում են գտնվում երեք երկար արտաքին թերթերը և երեք շատ փոքր ներքին թերթեր։
Եղնաստրի պտուղները բարդ կառուցվածային են, սրտաձև, կլորավուն, երկարավուն կամ անկանոն ձևերով։ Չափսերը տատանվում են 7 սմ մինչև 12 սմ՝ կախված սորտից։ Հասած պտուղը, կախված սորտից, դարչնագույն է կամ դեղնավուն՝ կարմիր փայլով և տարբեր աստիճանի ցանցանման գծերով։ Պտուղը կարող է լինել հյութալի և շատ բուրավետ, բայց պինդ և վանող համով։ Քաղցրահամ է և հաճելի, նման է «տնական» եփած կրեմի։ Պտղի ներսում կա կրեմե մանրաթելային պտղամիս՝ սև-շագանակագույն կամ սև փայլուն սերմերով։
Ծառերի բերքատվությունը սկսվում է տնկելուց 3-4 տարի անց։ Միջին հաշվով մի ծառը տալիս է 50-100 պտուղ տարվա ընթացքով, որոնք հասունանում են հուլիսին։


== Տարածվածություն և բնական միջավայր ==
Հնարավոր է, որ եղնասրտի հայրենիքն է Անտիլյան կղզիները՝ Կարիբյան ավազանը և Կենտրոնական Ամերիկան։ Դեռևս հին ժամանակներում եզնասիրտը աճեցվել է Հարավային Մեքսիկայում և Կենտրոնական Ամերիկայում, այնուհետև տարածվել է հարավ՝ դեպի Պերու և Բրազիլիա։ 17-րդ դարում ծառը ներկրվել է արևադարձային Աֆրիկա։ Ներկայումս եղնասիրտը կարող է աճել 0 մետրից մինչև 1500 մետր բարձրության վրա Կենտրոնական Ամերիկայի շրջաներում։
Եղնասիրտը աճեցվում է բազմաթիվ արևադարձային երկրներում, նաև վայրի տեսակով աճում է երկրագնդի տարբեր մասերում՝ Հարավարևելյան Ասիայում, Թայվանում, Հնդկաստանում, Բանգլադեշում, Պակիստանում, Ավստրալիայում և Աֆրիկայում։
Աճեցվում է երկրագնդի տարբեր մասերում՝ ընդգրկելով Հարավարևելյան Ասիան, Թայվանը, Հնդկաստանը, Ավստրալիան և Արևմտյան Աֆրիկան։
Կենտրոնական Ամերիկա (Բելից, Չիապաս, Կոստա Ռիկա, Գվատեմալա, Հոնդուրաս, Նիկարագուա, Պանամա), Կարիբյան ավազանի երկրներ (Դոմինիկյան Հանրապետություն, Գվադելուպա, Հայիթի, Մարտինիկա, Պուերտո Ռիկո, Տրինիդադ և Տոբագո, Ճամայկա, Կուբա), Հարավային Ամերիկայի հյուսիս (Գայանա, Վենեսուելա
Բրազիլիա՝ Ակրե, Ամազոնիա, Բահիա, Մատու Գրոսու, Մինաս Ժերայս, Պարա, Ռիու Գրանդի դու Սուլ, Ռիո դե Ժանեյրո, Սան Պաուլու), Հարավային Ամերիկայի արևմուտք (Բոլիվիա, Կոլումբիա, Էկվադոր, Սալվադոր, Պարագվայ)։


== Ծանոթագրություններ ==


== Արտաքին հղումներ ==
http://www.nayiri.com/search?l=hy_LB&dt=EN_HY&r=0&query=bullock%27s-heart+
Չաբինաան

Չաբինաանի  (վրաց.՝ ჩაბინაანი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 520 մետր բարձրության վրա։ Շրջկենտրոն Ախմետայից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 143 մարդ, մեծամասնությունը՝ վրացիներ (93,7%)։


== Ծանոթագրություններ ==
Կող (գավառ)

Անվան այլ կիրառումների համար տե՛ս՝ Կող (այլ կիրառումներ)Կող (վրաց.՝ კოლა), գավառ Մեծ Հայքի Տայք նահանգի կազմում։ Տեղակայված է Կուր գետի ակունքների (Կրիակունք) լեռնահովտային շրջանում։ Հյուսիսից սահմանակից էր Գուգարքի Արդահան, արևելքից՝ Այրարատի Վանանդ, հարավից՝ Տայքի Բերդաց փոր և արևմուտքից՝ Ճակք գավառներին։ Ենթադրաբար նույնացվում է ուրարտական արձանագրություններում հիշատակվող Կուլխային։ Գավառում գտնվել է Կրիակունք ավանը։


== Աշխարհագրություն ==
Կողը տարածվում էր Կուրի ակունքների շրջանում և իր տարածքով գրեթե համընկնում էր այժմյան Գյոլեհի շրջանին։ Այստեղ հիշատակվում է համանուն բերդ, որի աշխարհագրական դիրքը դեռ մնում է անորոշ։


== Պատմություն ==
Մովսես Խորենացու վկայությամբ, Հայոց Վաղարշակ թագավորը Կողում հիմնել է այգիներ և ծաղկաստաններ, այն դարձրել արքունի ամառանոց և որսարան, իսկ նրա որդի Արշակի գահակալման ժամանակ Կովկասից խուժած բուլղար ցեղերը հաստատվել են Կողի հարավային արգավանդ, հացառատ դաշտում։ Ըստ Ղևոնդ պատմիչի՝ արաբական հալածանքներից խուսափող 12 հազար հայեր, Ամատունյաց իշխան Շապուհի և նրա որդի Համամի առաջնորդությամբ, 789 թ. Կողում հաղթել են հետապնդող թշնամուն և անցել Խաղտիք։ IX դարի 2-րդ կեսին Կողը անցել է Աբխազական թագավորությանը, սակայն Հայոց թագավոր Սմբատ Ա Բագրատունին (890-914 թթ.) այն վերամիավորել է Հայաստանին։ X դարի 2-րդ կեսին Կողը մտել է Տայքի կյուրոպաղատության, XIդ. սկզբից՝ Բյուզանդական կայսրության, XII դարի վերջից՝ Վրացական թագավորության մեջ։ XIII դարի 1-ին կեսին Կողը նվաճել են թաթար-մոնղոլները, XVIդ.՝ օսմանյան թուրքերը։
1877 թվականին անցել է Ռուսաստանին (մոտավորապես համապատասխանում էր Կարսի մարզի Արդահանի օկրուգի Գյոլի տեղամասին)։ 1918 թ. թուրքական բռնազավթումից հետո Կողի հայերի մի մասը զոհվել է, փրկվածներն ապաստանել են Անդրկովկասում։ 1919 թ. ապրիլին, Կարսի մարզի կազմում, անցել է Հայաստանի Հանրապետությանը, սակայն քեմալական Թուրքիան 1920 թ. հոկտեմբերին կրկին զավթել է մարզը, որը 1921 թ. Մոսկվայի և Կարսի պայմանագրերով տրվել է Թուրքիային։


== Տես նաև ==
Տայք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Դին Մալենկո

Դին Սայմոն (անգլ.՝ Dean Simon, ծնվ.՝ օգոստոսի 4, 1960), առավել հայտնի Դին Մալենկո (Dean Malenko) ռինգային անվամբ, ամերիկացի նախկին պրոֆեսիոնալ ըմբշամարտիկ (ռեստլեր)։ Ներկա պահին աշխատում է «WWE» ընկերությունում, որպես հավաքագրող։
Ծնվել է 1960 թվականին՝ նախկին ռեստլեր Բորիս Մալենկոյի ընտանիքում։ Առավելապես հայտնի է «Extreme Championship Wrestling» (ECW), «New Japan Pro Wrestling» (NJPW), «World Championship Wrestling» (WCW) և «World Wrestling Federation» (WWF, այժմ՝ WWE) կազմակերպություններում ելույթներ ունենալու տարիներից։ Չնայած երբևէ աշխարհի ծանրքաշային չեմպիոնի կոչմանը չարժանանալուն, մարզական կարիերայում ընդհանուր առմամբ նվաճել է թվով 11 չեմպիոնական տիտղոս, այդ թվում՝ 4 անգամ ճանաչվել է WCW կիսածանրքաշային, 1 անգամ՝ WCW թիմային (Քրիս Բենուայի հետ), 2 անգամ՝ ECW աշխարհի հեռուստատեսային, 1 անգամ՝ ECW աշխարհի թիմային (կրկին Բենուայի հետ) և 2 անգամ՝ WWF երկրորդ ծանրքաշային չեմպիոն, ինչպես նաև 1997 թվականին «Պրո ռեստլինգ իլուսթրեյթիդ» հանդեսի «PWI 500» ցանկում գրավել է առաջին հորիզոնականը։ Մարզական կարիերայից հետո աշխատանքի է անցել «WWE» կազմակերպությունում՝ զբաղվելով նոր մարզիկների հավաքագրմամբ և մարզմամբ։
2015 թվականին ընդգրկվել է Հարդքոր ռեստլինգի փառքի սրահում։
Մալենկոյի առավել նշանավոր աշակերտներից են եղել Բրոք Լեզնարը, Քեյնը, Շելթոն Բենջամինը, և այլք։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Էջը IMDb կայքում(անգլ.)
Ինդիանա Ջոնս

Դոկտոր Հենրի Ուոլթոն "Ինդիանա" Ջոնս կրտսերը Ինդիանա Ջոնսի արկածների մասին պատմող ստեղծագործությունների գլխավոր հերոսն է։ Ջորջ Լուկասն ու Սթիվեն Սփիլբերգն այդ հերոսին ստեղծել են ի պատիվ 1930-ականների ֆիլմաշարերի հերոսների։ Հերոսն առաջին անգամ հանդես է եկել 1981 թ.-ին լույս տեսած «Ինդիանա Ջոնս.Կորուսյալ տապանը որոնելիս» ֆիլմում, որին հաջորդեցին «Ինդիանա Ջոնսը և ճակատագրի տաճարը» (1984), «Ինդիանա Ջոնսը և խաչակրաց վերջին արշավանքը» (1989), «Երիտասարդ Ինդիանա Ջոնսի քրոնիկները» (1992-1996) և «Ինդիանա Ջոնսը և բյուրեղապակյա գանգերի թագավորությունը» (2008) ֆիլմերը։ Ֆիլմերի և սերիալների հետ մեկտեղ կերպարը նաև հանդես է գալիս վեպերում, կոմիքսներում, վիդեո խաղերում և այլ մասսայական ինֆորմացիայի աղբյուրներում։ Բացի այդ կան Դիսնեյլենդում և Տոկյո Դիսնեյծովում կան Ինդիանա Ջոնսի արկածները վերնագրով ատրակցիոններ։


== Ծանոթագրություններ ==
Ջոզեֆ Քոնրադ

Ջոզեֆ Քոնրադը (անգլ.՝ Joseph Conrad, դեկտեմբերի 3, 1857(1857-12-03)[…], Տերեխովո, Berditshev County, Կիևի նահանգ, Ռուսական կայսրություն - օգոստոսի 3, 1924(1924-08-03)[…], Բիշոպսբորն, Սիթի օֆ Քենթերբերի, Քենթ, Քենթ, Անգլիա, Միացյալ Թագավորություն), լեհական և անգլիական ծագումով գրող է,  համարվում է անգլերեն  ստեղծագործած մեծագույն գրողներից մեկը։ 1886 թվականին ստացել է Անգլիայի քաղաքացիություն, սակայն իրեն միշտ համարել է լեհ։ Չնայած  անգլերեն լավ չի խոսել մինչև իր հասուն տարիքը (որից հետո էլ նրա խոսքում նկատելի էր օտար լեզվի ազդեցության առկայությունը), նա արձակի մեծ վարպետ էր և յուրահատուկ կերպով անգլիական գրականությունը հարստացրեց բազում նորարարություններով։  Դեռ վաղ տարիքից  տիրապետել է ֆրանսերեն և իր մայրենի լեհերենին,  իսկ անգլերեն սովորել է միայն  քսանական թվականների վերջերին, սակայն նախընտրել է գրել հենց այս լեզվով։ Երբ նրան հարցրել են, թե ինչու՞  չի գրում ֆրանսերեն,  պատասխանել է. «Անգլերենը այնքան ճկուն լեզու է, որ երբ դու չես գտնում հարմար բառը,  կարող ես պարզապես  հորինել այն, իսկ ֆրասներենով գրելու համար պետք է լինես այնպիսի գեղարվեստագետ,  ինչպիսին է Անատոլ Ֆրանսը»։ Քոնրադն ասել է, որ վախենում է գրել ֆրանսերենի նման կատարելապես հղկված լեզվով։
Քոնրադին համարում են վաղ շրջանի մոդեռնիստ գրող, սակայն նրա գրվածքներում նկատելի են նաև 19-րդ դարի  ռեալիզմին հատուկ  մոտիվներ։ Նրա գրվածքների գլխավոր կերպարները հակահերոսներ են։ Քոնրադի ստեղծագործությունը  հետագայում մեծ ազդեցություն է թողել Թոմաս Սթեռնս Էլիոթի, Ուիլյամ Ֆոլքների, Գրեհեմ Գրինի,  իսկ նորագույն գրողներից՝ Սալման Ռուշդիի վրա։ Քոնրադի վեպերի հիման վրա բազմաթիվ ֆիլմեր են նկարահանվել։
1878 թվականին Քոնրադը  ինքնասպանության փորձ է կատարել։ Այս դիպվածը բացատրվում է նրանով, որ նա շատ պարտքեր էր կուտակել և հոգեբանական մեծ ճնշման տակ էր։
Քոնրադի առավել հայտնի գործերն են «Խավարի սրտում», «Տեր Ջիմը», «Գաղտնի գործակալը» և «Նոստրոմո» վեպերը։
Ջոզեֆ Քոնրադը մահացել է 1924 թվականի օգոստոսի 3-ին, իր տանը, Անգլիայում, հավանաբար սրտի կաթվածից։


== Արտաքին հղումներ ==
Ջոզեֆ Քոնրադի «Խավարի սիրտը» վիպակի հայերեն աուդիոտարբերակը
Ջոզեֆ Քոնրադի «Ստվերագիծը» վիպակի հայերեն աուդիոտարբերակը


== Ծանոթագրություններ ==
Մամու

Անվան այլ կիրառումների համար տե՛ս՝ Մամու (այլ կիրառումներ)Մամու, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռիկարդո Գաբրիել Ալվարես

Ռիկարդո Գաբրիել Ալվարես (իսպ.` Ricardo Álvarez, ապրիլի 12, 1988(1988-04-12)[…], Բուենոս Այրես, Արգենտինա), արգենտինացի կիսապաշտպան, որը հանդես է գալիս Սանդերլենդ ակումբում և Արգենտինայի ազգային հավաքականում։


== Կարիերա ==
Վելես Սարսփիլդ
Ալվարեսը սկսել է ֆուտբոլ խաղալ 6 տարեկանից։ Հանդիսանում է Վելես Սարսփիլդ ակումբի սան։ 2008 թվականի հունիսի 8-ին նա իր դեբյուտն է նշել խաղալով Ինդեպենդիենտե դեմ։ Թիմի կազմում անցկացրել է 54 հանդիպում և հեղինակել է 6 գոլ։ Թիմի հետ նա 2 անգամ դարձել է Արգենտինայի չեմպիոն։
Ինտեր
2011 թվականի հուլիսի ֆուտբոլիստը 12 միլիոն եվրոյի դիմաց տեղափոխվում է իտալական Ինտեր։ «Ներաձուրիների» կազմում իր դեբյուտը նշում է 2011 թվականի օգոստոսի 6-ին միլանյան դերբիի շրջանակներում։ Ինտերի կազմում իր առաջին գոլի հեղինակը դառնում է 2011 թվականի նոյեմբերի 22-ին Տրաբզանսպորի դեմ խաղում։
Սանդերլենդ
2014 թվականի ամռանը վարձավճարով տեղափոխվում է անգլիական Սանդերլենդ։
Ազգային հավաքական
2011 թվականի օգոստոսի 18-ին Արգենտինայի հավաքականի գլխավոր մարզիչը Ալվարեսին հրավիրում է հավաքական։ Նա մասնակցսում է Վենեսուելայի և Նիգերիայի հետ ընկերական խաղերին։


== Ձեռքբերումներ ==
Արգենտինայի չեմպիոն 2009, 2011


== Վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը Ինտերի պաշտոնական կայքում(չաշխատող հղում) (իտալ.)
Վիճակագրությունը Արգենտինայի պրմիերայում (իսպ.)
Հոդվածը El Gráfico կայքում (իսպ.)
Աֆֆիրմացիա

Աֆֆիրմացիա (լատ.՝ affirmatio - հայտարարություն, հաստատում), հաստատող (դրական) դատողություն։  Նոր մտքի և Նոր դարաշրջանի տերմինալոգիայում աֆֆիրմացիան վերագրվում է առաջին հերթին դրական մտածողությանը և ինքնաներշնչման պրակտիկային՝ խթանելով այն մտածողությունը, որ «աֆֆիրմացիայով ուղեկցվող դրական մտավոր վերաբերմունքը կարող է հասնել հաջողությունների ցանկացած ոլորտում»։ Առավել ստույգ՝ աֆֆիրմացիան զգուշորեն ձևավորված պնդում է, որը պետք է պարբերաբար կրկնվի անձին և հաճախակի նշումներ արվի։ Որպեսզի աֆֆիրմացիաներն արդյունավետ լինեն, ասում են, որ նրանք պետք է լինեն դրական, անձնային հակումներով և յուրահատուկ։
Անկախ, գիտակցված ինքնահիպնոզման մեթոդը սկսեց ակտիվորեն զարգանալ 20-րդ դարի սկզբին՝ ինքնօգնության ուսմունքների շրջանակներում (Ն. Հիլ, Դ. Քարնեգի), որը գիտակցված ինքնահամոզման առաջին և ամենահայտնի օրինակներից մեկն էր, ինքնահիպնոզը հոգեբան Էմիլ Կուեի մեթոդն է («Օրեցօր ես ինձ ավելի լավ եմ զգում»)։ «Աֆֆիրմացիա» տերմինը հանրաճանաչություն ձեռք բերեց Լուիզա Հեյի ինքնօգնության գործերի լույս տեսնելուց հետո։


== Մոտեցումներ և աֆֆիրմացիաների օգտագործում ==
«Աֆֆիրմացիա» տերմինն օգտագործվում է ինչպես գիտական, այնպես էլ կեղծ գիտական (էզոթերիկ) գրականության մեջ։ Տեխնիկայի օգտագործման հաջողությունը կախված է գրագետ մոտեցումից, ինչպես նաև ինքնագնահատականից։ Հանրաճանաչ հոգեբանական գրականության մեջ ենթադրվում է, որ դրական հաստատման (աֆֆիրմացիան) բազմակի կրկնությամբ ենթագիտակցական միտքը հիշում է անհրաժեշտ պատկերը կամ դիրքորոշումը՝ օգնելով բարելավել հոգեբանական-հուզական ֆոնը և խթանել կյանքի դրական փոփոխությունները։ Աֆֆիրմացիան ձևակերպվում է ըստ որոշակի կանոնների (հակիրճություն, ներկա ժամանակաձև, առաջին դեմք, դրականություն, կոնկրետություն, ուղղություն, հավատ և այլն)։ 


== Տես նաև ==
Աուտոգեն մարզում
Երախտագիտություն
Ինքնագնահատական


== Գրականություն ==
Малкина-Пых И. Г. Психосоматика. — М.: Эксмо, 2005. — 992 с. — ISBN 5-699-06449-4
Хей Л. Письма к Луизе. Ответы ищите в себе. — М.: Олма-Пресс, 2003. — 304 с. — ISBN 5-224-03655-0


== Ծանոթագրություններ ==
Զարոժանի (գյուղ, Խոտինի շրջան)

Զարոժանի (ուկրաիներեն՝ Зарожани), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Զարոժանի գյուղում բնակվում էր 3 284 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասպուրականի թագավորություն

Վասպուրականի Արծրունյաց թագավորություն, ավատատիրական պետություն միջնադարյան Հայաստանում 908-1021 թվականներին, Արծրունիների արքայատան գլխավորությամբ։ Միջնադարյան Բագրատունիներից վասալական կախման մեջ գտնվող այս թագավորությունը ներառում էր տարածքներ ներկայիս Թուրքիայից, մասամբ՝ Հայաստանից, Իրանից և Նախիջևանի ինքնավար հանրապետությունից (Ադրբեջան)։
Բագրատունյաց Հայաստանի ենթակա թագավորություններից (Վասպուրական, Սյունիք, Վանանդ, Լոռի) ու իշխանություններից (Տարոն, Տայք) ամենաընդարձակն ու ամենազորեղն էր, որը հիմնադրվել էր 908 թվականին՝ Գագիկ Արծրունու կողմից, և թագավորություն հռչակվել Ատրպատականի ամիրայության օգնությամբ։
Թագավորության տարածքն ընդգրկում էր Վանա և Կապուտան (Ուրմիո) լճերի միջև ընկած շրջանները՝ կազմելով 40 000 քառ. կմ։ Բնակչությունը 11-րդ դարի սկզբին հասնում էր մոտ մեկ միլիոնի։ Նույն ժամանակաշրջանում Վասպուրականում կար ավելի քան 8 քաղաք, 4 000 գյուղ, 72 բերդ և ամրոց, 115 վանք ու եկեղեցի։

Գագիկ Արծրունու և նրա հաջորդների օրոք Վասպուրականի թագավորությունը տնտեսական և մշակութային մեծ վերելք ապրեց, ամբողջ Վասպուրականով մեկ լայն շինարարություն ծավալվեց։ Աղթամար կղզին արհեստականորեն մեծացվեց, որտեղ թագավորը կառուցեց Աղթամարի կամ Uուրբ Խաչ եկեղեցին, նավահանգիստ ու արքունական պալատներ։
Վասպուրականին բնորոշ են լեռնածին սարահարթերը, լեռների արանքում սեղմված բարձրադիր հովիտները, որոնց միջով անցնող ոչ մեծ գետերի ջրերը կյանք են տալիս նրանց։ Վանա լճի առափնյա հովիտների կլիման մեղմ է, նպաստավոր երկրագործության, մանավանդ պտղատու և խաղողի այգիների մշակման համար։ Լեռնային արոտները հնարավորություն էին ընձեռում անասնապահության զարգացման համար։
Վասպուրականի թագավորության պատմությունը ամփոփված է մի քանի հայ պատմիչների աշխատություններում։ Նրանցից հատկապես մեծարժեք է Թովմա Արծրունու «Պատմություն Արծրունյաց տան» երկասիրությունը։hi aylox


== Վասպուրականի թագավորների ցանկ ==


== Տես նաև ==
Աղթամարի կաթողիկոսություն
Սյունիքի թագավորություն
Կարսի թագավորություն
Տաշիր-Ձորագետի թագավորություն


== Ծանոթագրություններ ==


== Արտաքին հղումներ ==
Վասպուրականի թագավորություն
Հորադիս (այլ կիրառումներ)

Հորադիս, կարող է վերաբերել՝

Հորադիս - գյուղ Հայաստանի Վայոց ձորի մարզում
Հորադիս - գետ Վայոց ձորի մարզում
Անդրոպովի շրջան

Անդրոպովի շրջան (ռուս.՝ Андроповский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։ Անվանումն ստացել է ի պատիվ Յուրի Անդրոպովի։
Ստեղծվել է 1924 թվականին։ Վարչական կենտրոնը՝ գ․ Կուրսավկա։


== Աշխարհագրություն ==
Շրջանի տարածքի մակերեսը կազմում է 2387,77 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 35562 մարդ։ Բնակչության խտությունը կազմում էր 14,89 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ստելլա Չիլենտո

Ստելլա Չիլենտո (իտալերեն՝ Stella Cilento), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 850 մարդ, բնակչության խտությունը կազմում է 59 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 84070, հեռախոսային կոդ՝ 081։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0974 909078
Էլեկտրոնային փոստ՝ comunestellacto@tiscali.it
Պաշտոնական կայք՝ http://www.comune.stellacilento.sa.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջեմմա Քաղցրիկյան

Ջեմմա Մնացականի Քաղցրիկյան (մայիսի 17, 1950(1950-05-17), Լենինական, Հայկական ԽՍՀ, ԽՍՀՄ), հայ երգչուհի։
Սովորել է Լենինականի (այժմ՝ Գյումրի) Չարենցի անվան միջնակարգ դպրոցում։ 1967 թ., ավարտելով դպրոցը՝ սովորել է Լենինականի Կարա-Մուրզայի անվան երաժշտական ուսումնարանում, վոկալ, ապա՝ խմբավարական բաժիններում։ Ուսմանը զուգընթաց աշխատել է Լենինականի Խաչատուր Աբովյանի անվան թիվ 12 միջնակարգ դպրոցում՝ որպես երգ-երաժշտության ուսուցչուհի և խմբավար։
1973-1978 թթ. սովորել է Երևանի պետական կոնսերվատորիայի Խմբավարական բաժնում։ 1973 թվականից աշխատել է Հայաստանի երաժշտական ընկերության Լենինականի բաժանմունքի մեթոդիստ, Ձայնի պահպանման ստուդիայում՝ սոլֆեջիոյի ուսուցչուհի, դասավանդել է Լենինականի Միքայել Նալբանդայի անվան մանկավարժական ինստիտուտում, Լենինականի Նիկողայոս Տիգրանյանի անվան թ. 1 երաժշտական դպրոցում։
1982- 1986 թվականներին Երևանի Կոմիտասի անվան պետական կոնսերվատորիայում անցել է մասնագիտական որակավորման բարձրացման կուրսեր։ 1989 թվականից աշխատել է Լենինականի (այժմ՝ Գյումրի) Ժողովրդական գործիքների պետական նվագախմբում՝ որպես երգչուհի։
Դասավանդել է Երևանի պետական կոնսերվատորիայի Գյումրու մասնաճյուղում։ 2001 թ. Գյումրու Ժողովրդական գործիքների պետական նվագախմբի գեղարվեստական ղեկավարն ու գլխավոր դիրիժորն է։
2013 թ. ՀՀ Նախագահի հրամանագրով շնորհվել է ՀՀ արվեստի վաստակավոր գործչի պատվավոր կոչում։


== Ծանոթագրություններ ==
Ստարոսելե (գյուղ, Գագարինսկի շրջան)

Անվան այլ կիրառումների համար տե՛ս՝ ՍտարոսելեՍտարոսելե (ռուս.՝ Староселье), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 281 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
72-րդ հարավային զուգահեռական

72-րդ հարավային զուգահեռականը հասարակածից 72° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2010 կմ է, երկարությունը՝ 12 421 կմ, ինչը կազմում է հասարակածի երկարության 31%-ը։


== Տես նաև` ==
73-րդ հարավային զուգահեռական
71-րդ հարավային զուգահեռական
72-րդ հյուսիսային զուգահեռական


== Ծանոթագրություններ ==
Քերոլայն Դ'Ամոր

Քերոլայն Դ'Ամոր (հուլիսի 9, 1984(1984-07-09) կամ հունիսի 9, 1984(1984-06-09), Լոս Անջելես, Կալիֆոռնիա, ԱՄՆ)՝ ամերիկացի DJ, դերասանուհի, երգահան և մոդել։ Քերոլայնը թողարկել է իր «Երաժշտության մարդը» սինգլը։ Նա ունի EDM ռադիոկայան Skee 247-ում, որը կոչվում է Heartbeatz: Այն այժմ հեռարձակվում է աշխարհի շատ երկրներում որոնցից են՝ Մեքսիկան, Լիբանանը, Հոնդուրասը, Ֆրանսիան, Կիպրոսը, Գվատեմալան, Քենիան, Ավստրալիան, Բրազիլիան, Նամիբիան, Կոլումբիան և այլ երկրներ։
Քերոլայնը այժմ արտադրում է իր «DJ Diaries with Caroline D’Amore» վեբ շարքը, որը հետևում է Քերոլայնին և աշխարհի մյուս լավագույն DJ-ներին։ Մնացած DJ-ները ներկայանում են շոուների ընթացքում, որոնցից են՝ Սթիվ Աոկին, 12th Planet, Աֆրոյաչը, Սեդերիկ Գարվայցը և ուրիշներ։
Քերոլայնի Heartbeatz-ը հյուրընկալվում է Electro City և Dash Radio ռադիոկայաններում։


== Վաղ կյանք ==
Քերոլայնը ծնվել է Կալիֆոռնիայում՝ Լոս Անջելեսում, Ջո Դ'Ամորի և Բոննի Մաժորի ընտանիքում։ Քերոլայնը 17 տարեկանում տեղափոխվում է Նյու Յորք՝ մոդելավորողի կարիերան շարունակելու համար։ Նրա ընտանիքին պատկանում էր մի պիցերիա, որը կոչվում էր «D'amore's Pizza Connection»։


== Կարիերա ==
Քերոլայնը DJ AM- ից դասեր քաղելուց հետո սկսեց իր DJ-ի կարիերան։ Նա Ճապոնիայում մասնակցեց MTV Music Awards-ին։ Լաս Վեգասի «Hard Rock» հյուրանոցում նա ունի ռեզիդենտություն և  DJ'd  ամբողջ աշխարհում։ Ունի նաև թատերախմբի Հոլիվուդում, Բագատել Հոլիվուդում, Բելաջո բանկում։ Կազմակերպել է երգի փառատոններ Հավայիյում և Այլասկայում, Սեթ Մայամիում, Արևմտյան Ջունսթիոնում, Լա Ֆորթե Տոկիոյում, Եգիպտոսի Նիքի ծովափում, Րիհաբ Ավազանում, Շաթոում և Փոքրիկ Անգլիայում։ Քերոլայնը հայտնվել է ամերիկյան մոդելների Թոփ շարքում։
Քերոլայնը հայտնվել է մի քանի հայտնի պարբերականներում, ինչպիսիք են՝ Teen Vogue-ը, Santa Barbara Magazine-ը, Seventeen-ը, Cosmo Girl-ը, Flaunt and Nylon-ը։ Նա աշխատել է հայտնի դիզայներների հետ, ինչպիսիք են Հեթրլեյթը, Սթելա Մքարթին, Դիանա Վոն Ֆորստենբորդինգը և Էյջնթ Փրֆաքեթրը։
Քերոլայնը հյուրընկալվեց Քարդաշյանների հետ խաղալու Kourtney & Khloe Take Miam երկրորդ սեզոնում։ Նա HBO-ի "Entourage" սերիալի հինգերորդ սեզոնում խաղաց Բրուկի դերը։


== Անձնական կյանք ==
2012 թվականի օգոստոսի 5-ին նա ամուսնանում է Բոբի Արթի հետ։ 2015 թվականի ապրիլի 30-ին ծնվում է նրանց դուստրը Իզաբելլա Վիկինգ Ալթը։


== Ֆիլմոգրաֆիա ==


=== Ֆիլմ ===


=== Հեռուստատեսային ===


== Ծանոթագրություններ ==
Էռռա

Էռռա (էստ․՝ Erra), գյուղական ավան Էստոնիայի Իդա-Վիրումաա նահանգի Սոնդա շրջանում։
2011 թվականի տվյալներով գյուղական ավանում բնակվում էր 130 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Մեկ քայլ այն կողմ

Մեկ քայլ այն կողմ (ռուս.՝ Шаг в сторону), նկարված մուլտիպլիկացիոն ֆիլմ, որը նկարահանել է ռեժիսոր Սերգեյ Այնուտդինովը, «Մանկական անիմացիայի ստուդիայի» հետ ոչ կոմերցիոն համագործակցության արդյունքում։
Ֆիլմը մասնակցել է Սուզդալ-2003 փառատոնի մրցութային ծրագրին։
Մուլտֆիլմը պատմում է ճակատագրի ուղղության փոփոխության անհնարինության մասին։


== Սյուժե ==
Որսորդը զենքով անտառ է գնում։ Բոլոր կենդանիները վախենում են, փախչում ու թաքնվում։ Ուժեղ անձրև է գալիս, և որոսորդի վրա ծառ է ընկնում։ Կենդանիներն ուրախանում են, իսկ արջը որսորդին տանում է անտառից դուրս, դեպի բլուր և այնտեղ գցում է։ Պարզվում է, որ որսորդը ողջ է մնացել, միայն թե ծանր վիրավորվել է։ Արջը որսորդին բերում է անտառային խրճիթ, կենդանիներն սկսում են կերակրել և ընտելանում են նրան։ Բայց երբ որսորդը ապաքինվում է, վերհիշում է իր հին կյանքի մասին և նորից զենքը ձեռքն է վերցնում։ Իսկ կենդանիները նորից փախչում են նրանից։


== Հեղինակներ ==


== Պարգևներ ==
2003 թվական` Սուզդալում կայացած Անիմացիոն կինոյի ռուսական 8-րդ բաց փառատոնին արժանացել է հատուկ մրցանակի։


== Ծանոթագրություններ ==


== Արտաքին հղումներ ==
«մեկ քայլ այն կողմ» մուլտֆիլմը «Անիմատոր.ռու» կայքում
«Մեկ քայլ այն կողմ» «Հայրենական կինոյի հանրագիտարան» կայքում
Լեպրոն լե Վալե

Լեպրոն լե Վալե (ֆր.՝ Lépron-les-Vallées), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 86 մարդ, բնակչության խտությունը` 13.40 մարդ/կմ²։ Բնակավայրը զբաղեցնում է 6.42 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 19 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 60 աշխատունակ (15-64 տարեկան) բնակիչ, որոնցից ակտիվ էին 43-ը, իսկ ոչ ակտիվները` 17։ Ակտիվության ցուցանիշը կազմում է 71,7 %։ 43 աշխատունակ մարդկանցից աշխատել է 38 անձ (24 տղամարդ և 14 կին)։ Գործազուրկ են եղել 5 անձ (1 տղամարդ և 4 կին)։ 17 անաշխատունակներից 8-ը եղել են աշակերտներ կամ ուսանողներ, 2-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովա Ֆրիբուրգուի գավառ

Նովա Ֆրիբուրգուի գավառ (պորտ.՝ Microrregião de Nova Friburgo), գավառ Բրազիլիայի Ռիո դե Ժանեյրո նահանգում։ Մտնում է Ռիո դե Ժանեյրո նահանգի կենտրոնական մարզի մեջ։ Բնակչությունը կազմում է 227 982 մարդ՝ 2006 թվականի տվյալներով։ Զբաղեցնում է 2088,067 կմ² տարածք։ Բնակչության խտությունը՝ 109,2 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 1 625 244 704,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 233,15 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)


== Գավառի կազմ ==
Գավառի կազմի մեջ են մտնում հետևյալ համայնքները.

Բոն Ժարդին
Դուաս Բարրաս
Նովա Ֆրիբուրուգ
Սումիդորու
Սարգիս Մոկացի

Սարգիս Մոկացի (մականունը՝ Մազման, հավանաբար ծն. 1520-1530-ական թթ. - մահ. 1602), հայ գրիչ և մանրանկարիչ։ Հոր անունը Հովհաննես էր, մոր անունը՝ Թրվանդ։ Ապրել և ստեղծագործել է Մոկաց գավառի Բոլենց գյուղում։ Երևանի Մեսրոպ Մաշտոցի անվան Մատենադարանում պահպանվում է Սարգիս Մոկացու նկարազարդած ձեռագրերից վեցը 1579, 1592, 1594, 1595 թթ. և XVI դարի հինգ Ավետարան (ձեռագրեր №№ 5520, 5516, 5831, 300, 278) և 1593-ի մեկ Գանձարան (ձեռագիր № 5346)։
Սարգիս Մոկացին հավասարապես տիրապետել է գծի և գույնի արտահայտչական հնարավորւթյուններին։ Նրա ձեռագրերը աչքի են ընկնում հարուստ նկարազարդումներով։ Սարգիս Մոկացին ունեցել է աշակերտներ, որոնցից Ստեփանոսն ու Մեսրոպը, լայն ճանաչում են ձեռք բերել։
Ժամադրությունների տունը

«ժամադրությունների տունը» (2001), Լեոնիդ Յուզեֆովիչի դետեկտիվ վեպ։ Խուզարկու Իվան Պուտիլինի մասին եռագրության երկրորդ վեպ։ Երկրորդ տարբերակը լույս է տեսել «Յոթ աստղերի նշան» անվանումով։ Էկրանավորվել է 2007 թվականին։


== Սյուժե ==
Պաշտոնաթող Իվան Պուտիլինը գրականագետ Սաֆորովին շարունակում է պատմել իր հետաքննությունների մասին։ Այս անգամ խոսքը հարուստ առևտրական Յակոբ Կուկոլեվի սպանության մասին է։ Այդ ժամանակ գլխավոր հերոսը դեռևս Սանկտ Պետերբուրգի ոստիկանության հետախուզական բաժնի ղեկավարը չէր, այլ ընդամենը՝ Սպասկայա մասի թաղամասային հսկիչը։


== Ստեղծման պատմություն և հրապարկում ==
Ի տարբերություն առաջին՝ «Արլենիկի համազգեստ» վեպի, «Ժամադրությունների տունը» վեպի սյուժեն հիմնված չէ Պուտիլինի «Քառասուն տարի գողերի և մարդասպանների մեջ» նոթի վրա։ Յուզեֆովիչը այն հորինել է սկզբիչ մինչև վերջ։ Վեպի առաջին տարբերակը, հրապարկվել է 1994 թվականին Պերմում, «Յոթ աստղերի նշան» անվանումով։ «ժամադրությունների տունը»  հրապարակվել է 2001 թվականին՝ «Վագրիուս» հրատարակչությունում։ Վեպը թարգմանվել է գերմաներեն, իտալերեն և ֆրանսերեն լեզուներով։


== Քննադատություն ==
Քննադատների կարծիքով «Ժամադրությունների տունը»,  համեմատած այլ վեպերի հետ, մոտ է օրինակելի դետեկտիվին։ Գործողությունների մեծ մասը տեղի է ունեցել եկամտաբեր տան մոտակայքում՝ կտրուկ ընդգծելով կասկածյալների շրջանակը։ «Անգլիական իրական դետեկտիվ սյուժե», այսպես է բնութագրել այն Վլադիմիր Բերեզինը։
Ելենա Իվանիցկայան աշխատության մեջ հայտնաբերել է Ֆեոդոր Դոստոևսկու՝ «Ոճիր և պատիժ» վեպից մեջբերումներ։


== Ծանոթագրություններ ==


== Արտաքին հղումներ ==
«Ժամադրությունների տունը» վեպ Archived 2008-03-10 at the Wayback Machine.
Սանտարենի գավառ

Սանտարենի  (պորտ.՝ Microrregião de Itaituba) գավառ Բրազիլիայում, մտնում է Պարա նահանգի մեջ։ Մտնում է Բայշու Ամազոնաս նահանգի մեջ։ Բնակչությունը կազմում է 458 639 մարդ 2006 թվականի տվյալով։ Զբաղեցված տարածքը 92 474,267  կմ²։ Բնակչության խտությունը 5,0  մարդ/կմ²։


== Վիճակագրություն ==
Համախառն ներքին արտադրանքը կազմել է 1 488 116 766,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 344,84 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,716։


== Գավառի կազմ ==
Գավառի կազմի մեջ են մտնում հետևյալ համայնքները.

Ալենկեր
Բելտեռա
Կուրուա
Մոնտի Ալեգրի
Պլակաս
Պարինիա
Սանտարեն
Մամադեդա

Մամադեդա, հայկական իգական անուն։ Առաջացել է հայերեն Մամա անունից և վրացերեն՝ დედა՝ (deda) «մայր» բառից։ Հիշատակված է մեկ անգամ՝ 15-րդ դարում։


== Գործածություններ ==
Մամադեդա, հանգուցյալ դուստր Թումայի՝ եղբոր խոջա Ղուբաթի, որ Արաշ գյուղաքաղաքում 1490 թվականին գրել տվեց մի Ավետարան։


== Ծանոթագրություններ ==
Ալտոմոնտե

Ալտոմոնտե (իտալերեն՝ Altomonte), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1781 մարդ, բնակչության խտությունը կազմում է 69 մարդ/կմ²։ Զբաղեցնում է 65 կմ² մակերես տարածք։ Փոստային ինդեքսն է՝ 87042։ Հեռախոսային կոդը՝ 00981։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Իմրան Նազար Հոսեյն

Իմրան Նազար Հոսեյն (Շեյխ Իմրան Հոսեյն, 1942, Տրինիդադ, Տրինիդադ և Տոբագո), իսլամ փիլիսոփա, գիտնական և հեղինակ՝ մասնագիտացած իսլամական կատարածաբանության, համաշխարհային քաղաքականության, տնտեսագիտության, ժամանակակից սոցիալ-տնտեսական և քաղաքական խնդիրների բնագավառներում, միջազգային հարցերի մասնագետ։ «Երուսաղեմը Ղրիմում» գրքի հեղինակն է։


== Կենսագրություն ==
Իմրան Նազար Հոսեյնը ծնվել է 1942 թվականի կարիբյան Տրինիդադ կղզում։ Նրա նախնիները Հնդկաստանից այնտեղ ներգաղթել էին որպես վարձու աշխատողներ։
Ավարտել է Կարաչիի Ալիմիյա ինստիտուտը, սովորել է նաև մի շարք բարձրագույն ուսումնական հաստատություններում, ներառյալ Կարաչիի, Արևմտյան Հնդկաստանի, Ալ-Ազհարի համալսարաններում, Ժնևի միջազգային հարաբերությունների ինստիտուտում։ Որոշ ժամանակ նա եղել է Տրինիդադի և Տոբագոյի արտաքին գործերի նախարարության աշխատակից, սակայն 1985 թվականին թողել է այդ աշխատանքը, որպեսզի իր կյանքը նվիրի իսլամի առաքելությանը։
Իմրան Նազար Հոսեյնը տասը տարի ապրել է Նյու Յորքում, որտեղ աշխատել է որպես Մեծ Նյու Յորքի մահմեդական կազմակերպությունների միացյալ կոմիտեի իսլամական հետազոտությունների տնօրեն։ Իսլամի մասին դասախոսել է ամերիկյան և կանադական շատ համալսարաններում, քոլեջներում, եկեղեցիներում, սինագոգերում, բանտերում և հասարակական շենքերում։ Նա նաև քրիստոնյա և հրեա գիտնականների հետ մասնակցել է բազմաթիվ միջկրոնական երկխոսությունների՝ այդպիսով ներկայացնելով իսլամը ԱՄՆ-ում։ Որոշ ժամանակ նա Լոնգ Այլենդի Դար ալ-Ղուրան մզկիթում ծառայել է որպես իմամ։ Նա նաև ղեկավարել է Ջումա’ա ամենշաբաթյա աղոթքները և տասը տարի շարունակ ամեն ամիս քարոզել է Մանհեթենում Միավորված ազգերի կազմակերպության կենտրոնակայանում։
Նա Կարաչիի Ալիմիյա ինստիտուտի նախկին ռեկտոր է, Կարաչիի Համաշխարհային իսլամական կոնգրեսի հետազոտությունների տնօրեն, Մայամիում Իսլամական հետազոտությունների և կրթության ինստիտուտի տնօրեն, Հյուսիսային Ամերիկայում «Տանզիմ-ե-Իսլամի» քարոզչական առաքելության տնօրեն։
1971 թվականին՝ Ալիմիյա ինստիտուտն ավարտելուց հետո, Իմրան Նազար Հոսեյնն ակտիվորեն և շարունակաբար ճանապարհորդել է աշխարհում՝ դասախոսելով իսլամի մասին։ Նա ավելի քան տասը գրքերի հեղինակ է։ «Երուսաղեմը Ղուրանում. իսլամական տեսակետ Երուսաղեմի ճակատագրի մասին» գիրքը նրա բեսթսելլերն է՝ թարգմանված աշխարհի շատ լեզուներով։


== Մատենագրություն ==
Ոսկե դինար և արծաթե դիրհամ. իսլամը և փողի ապագան («Gold Dinar and Silver Dirham: Islam and the Future of Money»)


== Ծանոթագրություններ ==


== Արտաքին հղումներ ==
About Imran Nazar Hosein(անգլ.)(արաբ.)
Sheikh Imran Hosein: Islam and the West
Москва — это Рим
Срочное сообщение для татар, живущих в Крыму (русский перевод)
Второе обращение к крымским татарам
Шейх Имран объясняет непонимающим ситуацию на Украине очень доходчиво ՅուԹյուբում
Полное выступление шейха Имрана Хосейна в Белградском университете в декабре 2017 г.
Նոյդ

Նոյդ (անգլ.՝ Noid), Domino՛s Pizza գովազդի կերպար, որին հնչյունավորել է Փոնս Մաարը (անգլ.՝ Pons Maar): Ստեղծվել է 1980-ական թվականներին։ Նոյդը կարմիր հագուստով և նապաստակի ականջներով չար կերպար է, որը փորձում էր վնասել Domino՛s Pizza-ին։


== Նկարագրություն ==
Նոյդն ստեղծվել է 1986 թվականին Domino’s Pizza-ի գովազդի համար պատասխանատու Խումբ 243 հատուկ բաժնի կողմից և անիմացվել Ուիլ Վինտոնի ստուդիայում։ 243 խումբը բաղկացած էր Էռնի Պերիչից (creative director), Գարի Բաստիենից (art director), Դեյվ Լարսոնից (producer), Մեթյու Թորնթոնից (producer) և Ֆիլ Նիսսիից։
Նոյդի մասնակցությամբ գովազդներում միշտ օգտագործվել է «Զգուշացեք Նոյդից» (անգլ.՝ Avoid the Noid) կարգախոսը։


== Նոյդը փոփ մշակույթում ==
1989 թվականին թողարկվել է Avoid the Noid համակարգչային խաղը, որի նպատակն է առավելագույնը կես ժամում պիցցա հասցնել մի հյուրանոց, որը լի է Նոյդերով։ 1990 թվականին Capcom-ի թողարկել է Նոյդի մասնակցությամբ ևս մեկ խաղ՝ Yo! Noid խաղը NES հարթակով։
Դրանից բացի Նոյդը հայտնվել է «Գրիֆինների» Deep Throats սերիայում, «Լուսնային ճամփորդ» ֆիլմում (մոտոցիկլետով նապաստակին հետապնդելու տեսարանում), ինչպես նաև «Սիմփսոնները» մուլտֆիլմի երկու սերիաներում՝ որպես փուչիկ Երախտագիտության օրվա սերիայում և She of Little Faith սերիայում։


== Քենեթ Լամար Նոյդ ==
1989 թվականին Domino՛s Pizza-ի հաճախորդ, հոգեկան հիվանդ Քենեթ Լամար Նոյդը մտածել է, որ Նոյդի մասին գովազդում խոսվում է իր մասին, ինչի արդյունքում Ատլանտայում պատանդ է վերցրել պիցցերիայի երկու աշխատակիցների և նրանց պահել ավելի քան հինգ ժամ։ Քենեթ Լամար Նոյդը նրանց հրամայել է պատրաստել մեկ պիցցա, պահանջել է 100 հազար դոլար և «The Widow՛s Son» գրքի պատճենը, բայց հետո հանձնվել է ոստիկանությանը։ Նա ճանաչվել է անմեղ հոգեկան հիվանդության պատճառով։ Դրանից հետո նա բուժման կուրս է անցել հոգեկան հիվանդների բուժման համար նախատեսված ինստիտուտում, սակայն ինքնասպան է եղել 1995 թվականին։ Այդ միջադեպը Domino's Pizza ընկերությանն ստիպել է դադարեցնել Նոյդի կերպարի օգտագործումն իր գովազդներում։ Սակայն հետագայում այն նորից սկսել է օգտագործվել։
։


== Ծանոթագրություններ ==
Անհաջողակները (ֆիլմ, 1981)

«Անհաջողակները» (բառացի թարգմանությամբ - «Այծիկը», ֆր. La Chèvre, ֆրանսերենից իդիոմատիկ արտահայտությամբ ֆր. «rendre chèvre») - «դուրս հանել հունից» - կինոֆիլմ, թեթև ֆրանսիական կատակերգություն։ Երեք ֆիլմերից առաջինը դասական երգիծական դուետ Ռիշար - Դեպարդիե («Անհաջողակները», «Հայրիկները», «Փախստականները»)։ Երաժշտությունը կոմպոզիտոր Վլադիմիր Կոսմի։
1991 թվականին Ամերիկայում նկարահանվել է ֆիլմի վերափոխված տարբերակը «Մաքուր հաջողություն» (անգլ. «Pure luck») անվանմամբ։


== Սյուժե ==
Մեծ ընկերության նախագահի աղջիկը, ով անընդմեջ ընկնում էր ինչ-որ անհաջողությունների մեջ, ուղևորվել էր հանգստանալու Լատինական Ամերիկա, նա հայտնվում է ավազակների մոտ և անհետանում է։ Որոնումները արդյունք չեն տալիս, հայրը անմխիթար է։ Սակայն այդտեղ նահանգների հոգեբանը հուշում է նրան մի անհավանական տարբերակ. ուղարկել ընկերության աշխատակցին` Ֆրանցուզա Պերրենային աղջկա ետևից, նույնպիսի անհաջողակի որքան աղջիկն էր։ Հայտնվելով նույն անախորժություններում, նա կարող է գտնել աղջկան։ Պերրենայի հետ ուղևորվեց նաև մասնավոր դետեկտիվ` Ժան Կամպանան։ Հոգեբանի տեսությունը արդարացրեց իրեն և անհավանական արկածներից, ծիծաղելի դեպքերից և զվարճալի իրավիճակներից հետո զուգընկերները գտնում են աղջկան։


== Դերերում ==
Պիեռ Ռիշար - Ֆրանսուա Պերրեն
Ժերար Դեպարդիե - Ժան Կամպանա
Կորինն Շարբի - Մարի Բենց
Անդրե Վալարդի - հոգեբան Մեյեր
Խորխե Լյուկե - Խուան Արբալ
Միշել Ռոբեն - միլիոնատեր Բենց
Պեդրո Արմենդարիս-կրտսեր - Կոստաո, ոստիկանության կապիտան


=== Դրվագներում ===
Ալիսիյա Էնսինաս - աղջիկ, ում պատճառով Պերրեն և Կամպանան վիճեցին
Խակառանդա Ալֆառո - անբարոյական, ով գնաց Ժան Կամպանայի հետ


== Խորհրդային վարձույթ ==
Ֆիլմը հաջողությամբ մտել է սովետական կինովարձույթ 1980-ական թվականներին։ Պատկերը կրկնօրինակվել է «Мосфильм» կինոընկերությունում, կրկնօրինակման ռեժիսոր Եվգենի Ալեքսեև, դերերը հնչյունավորել են`

Պիեռ Ռիշար - Ալեքսանդր Բելյավսկի
Ժերար Դեպարդիե - Վադիմ Սպիրիդոնով
Կորինն Շարբի - Օլգա Գոբզևա
Պեդրո Արմենդարիս-կրտսեր - Էդուարդ Իզոտով
Անդրե Վալարդի - Վլադիմիր Ֆերապոնտով
Խորխե Լյուկե - Յուրի Լեոնիդով
Միշել Ռոբեն - Վլադիմիր Բալաշով
Միշել Ֆորտեն - Յուրի ՍարանցևՖիլմից ցենզուրան կտրվել է ավելի քան 20 րոպե։


== VHS և DVD թողարկումներ ==
Ֆիլմը VHS-ի վրա թողարկվել է «ОРТ-Видео» հրատարակչի կողմից 1997 թվականին։ Ֆիլմը DVD-ի թողարկվել է 2008 թվականի մարտի 13-ին «Союз-видео» դիսպրիբյուտորի կողմից։


== Հետաքրքիր փաստեր ==
Դասական կերպարների անունները - Պերրենա և Կամպանա, դերերը, որոնք Պիեռ Ռիշարը և Ժերար Դեպարդիեն կատարել են ֆրանսիական կատակերգության բոլոր սերիաներում, ռեժիսոր Ֆրանսիս Վեբերը օգտագործել է հերոսներ` Ժանա Ռենոյին և Պատրիկա Բրյուլեին իր «Ягуар» կատակերգությունում։
1991 թվականին ամերիկացի ռեժիսոր Նադյա Տեսսի կողմից նկարահանվել է ֆիլմի ձևափոխված տարբերակը - «Անհաջողակները» (անգլ. Pure Luck)։


== Տես նաև ==
Հայրիկները
Փախստականները


== Ծանոթագրություններ ==


== Արտաքին հղումներ ==
Невезучие(անգլ.) ֆիլմը Internet Movie Database կայքում
Լայնականջ ոզնի

Լայնականջ կամ ականջեղ ոզնի (լատ.՝ Hemiechinus auritus), ոզնիների ընտանիքին պատկանող կաթնասուն կենդանի։ Գրանցված է ՀՀ և ԱՀ կենդանիների կարմիր գրքերում։


== Տարածվածություն ==
Տարածված է Հյուսիսային Աֆրիկայում, Հարավարևելյան Եվրոպայում,Առաջավոր և Կենտրոնական Ասիայում, Հնդկաստանում, Ղազախստանում։ Հայաստանում հանդիպում է Սյունիքի և Արագածոտնի մարզերում։ Արցախի հարավում հանդիպում է Հադրութի շրջանի Թաղուտ գյուղի տարածքում, հյուսիսում՝ Վարնկաթաղ (Լյուլասազ) գյուղի տարածքում։


== Կենսակերպ ==
Գերադասում է բնակվել չոր տափաստաններում, կիսաանապատներում։ Խույս է տալիս խիտ և բարձր բուսականությունից։ Հանդիպում է պտղատու այգիներում, բանջարանոցներում։ Կարող է բարձրանալ ծովի մակարդակից 1000-1300 մ։ Վարում է մթնշաղագիշերային կյանք։ Ցերեկները թաքնվում է իր պատրաստած բնում (խորությունը՝ 1-1,5 մ) կամ այլ կենդանիների լքված բներում։ Ունի լավ զարգացած հոտառություն։ Նոյեմբերից ապրիլ ամիսներին ձմեռային քուն է մտնում։ Զույգ է կազմում ձմեռային քնից արթնանալուց հետո։ Ամենակեր է, սակայն գերադասում է կենդանական ծագման կերերը։


== Արտաքին կառուցվածք ==
Մարմնի երկարությունը 14-28 սմ է, պոչը՝ 1-2,5 սմ, ականջները՝ 3-5 սմ, կենդանի զանգվածը՝ 200-550 գ։ Փորի և կրծքի մորթին սպիտակավուն կամ բաց մոխրագույն է, հաճախ՝ միագույն, մռութը՝ գորշ սևից մինչև բաց շագանակագույն։ Փշերը կարճ են և տեղադրված մեջքի կողքերի հատվածում։ Ճակատն ունի մազաբաժիններ։


== Սննդառություն ==
Սնվում է միջատներով, որդերով, խխունջներով, օձերով, պտուղներով, հատապտուղներով և այլն։ Սննդային մրցակիցներից են սովորական ոզնիները, միջատակեր և գիշատիչ թռչունները։


== Բազմացում և զարգացում ==
Բազմանում է ապրիլից մինչև ամռան կեսը։ Հղիությունը տևում է 7 շաբաթ։ Ունենում է մինչև 8 ձագ։ Թվաքանակը սահմանափակող գործոններից են բնակատեղերի յուրացումը, խամ ու խոպան հողերի հերկումը, կերահանդակներում անասունների ոչ ռացիոնալ արածեցումը, թունաքիմիկատների և պեստիցիդների օգտագործումը։


== Թշնամիները ==
Թշնամիներից են գիշատիչ թռչունները, աղվեսները, թափառող շները, շնագայլերը, կզաքիսները։


== Հիվանդությունները ==
Վարակվում է էկտո և էնդոմակաբույծներով։


== Նշանակություն ==
Կարևոր նշանակություն ունի կենսոցենոզներում՝ որպես սննդային շղթայի օղակ և կարելի է օգտագործել որպես մկնանման կրծողների դեմ պայքարի կենսաբանական միջոց. ոչնչացնում է նաև վնասատու միջատներին։


== Պահպանություն ==
Հազվադեպ հանդիպող տեսակ է։ ԲՊՄՄ Կարմիր ցուցակի չափորոշիչներով գնահատվում է որպես վտանգված տեսակ։
Պահպանվում է «Խոսրովի անտառ» արգելոցում, «Գոռավանի ավազուտներ» արգելավայրում և «Արևիկ» ազգային պարկում։


== Ծանոթագրություններ ==
Օմիդյարի ցանց

Օմիդյարի ցանց (անգլ.՝ Omidyar Network), ամերիկյան մասնավոր ոչ առևտրային վենչուրային ներդրումային հիմնադրամ, որը մասնագիտացած է սոցիալական ձեռնարկատիրության ոլորտի զարգացման ցանկացած փուլում գտնվող կազմակերպության մեջ ներդրում կատարելու գործում։


== Կազմակերպություն ==
Օմիդյարի ցանցը հիմնվել է 2004 թվականին, Իբէյի հիմնադիր Պիեռ Օմիդյարի և նրա կնոջ` Փէմի (անգլ.՝ Pam Omidyar) կողմից։
Կազմակերպության հիմադիրները 2015 թվականի դրությամբ որոշել են կազմակերպության ռազմավարությունն ու ղեկավարել այն։
Գլխամասը գտնվում է Ռեդվուդ Սիթիում (Կալիֆորնիա, ԱՄՆ), հավելյալ գրասենյակներ ունի Վաշինգտոնում, Յոհաննեսբուրգում (Հարավաֆրիկյան Հանրապետություն), Մումբայում (Հնդկաստան) և Լոնդոնում (Մեծ Բրիտանիա)։


== Գործունեություն ==
Օմիդյարի ցանցը առաջատար սոցիալական ներդրողներից մեկն է։
Ընկերությունը ներդրում է կատարում և աջակցում է ընկերությունների ամբողջ աշխարհում` շեշտը դնելով Հնդկաստանի, Մեծ Բրիտանիայի, Հարավարևելյան Ասիայի, ԱՄՆ-ի, Եվրոպայի, Լատինական Ամերիկայի և Սահարայից հարավ Աֆրիկայի վրա։
Ցանցը ներդրումներ է կատարում բազմազան ոլորտներում` սպառողական համացանց, սննդի տեղական արտադրություն, էներգիայի վերականգնվող աղբյուրներ, բժշկական սարքավորումներ, առողջապահություն, թափոնների կրճատում և վերամշակում, կրթություն, մոբայլ տեխնոլոգիաներ, ձեռնարկատիրության զարգացում, կառավարության թափանցիկ գործունեության ապահովում, սեփականատիրական իրավունքների պահպանություն և ֆինանսական սեկտոր։
Ընկերությունում հատուկ ուշադրություն է դարձվում միկրոֆինանսավորման համար պայմաններին, որը գրավել է Պիեռ Օմիդյարին` Grameen Bank-ի հիմնադիր Յունուս Մուհամմեդի հետ բանավեճերից հետո։
Օրինակ, նա իր ալմա մատեր Թաֆթս համալսարանին նվիրաբերել է հարյուր միլիոն ամերիկյան դոլար` ստեղծելու համար մի հիմնադրամ, որն զբաղվում է միկրոֆինանսական հաստատությունների աջակցությամբ։
Ֆոնդը նախընտրում է ներդնել 1-10 միլիոն ամերիկյան դոլար կոմերցիոն ընկերություններում և 0.5-5 միլիոն ամերիկյան դոլար` ոչ կոմերցիոն ընկերություններում և նախագծերում։
Օմիդյարի ցանցը Global Impact Investing Network-ի մաս է և դրա խոշորագույն հովանավորներից մեկը։


== Գործունեության ցուցիչներ ==
Ըստ 2009 թվականի տվյալների` Օմիդյարի ցանցն ուներ ավելի քան 271 միլիոն ամերիկյան դոլարի սեփականություն, ներդրել էր ավելի քան 20 միլիոն դոլար։
Հաջորդ հինգ տարիների ընթացքում ցանցի ներդրումների ծավալը նկատելիորեն աճել է։
2010 թվականին այդ թիվը եղել է 350 միլիոն ամերիկյան դոլար, իսկ 2014 թվականին` արդեն 700 միլիոն ամերիկյան դոլար։
Օմիդյարի ցանցն աջակցել է Comat Technologies, D.light, Social Finance (ԱՄՆ), Endeavor Global ընկերություններին, Բնապահպանական անվտանգության հիմնադրամին և այլ կազմակերպությունների, դրանց հիմնադիրներին և ղեկավարներին։


== Ծանոթագրություններ ==


== Արտաքին հղումներ ==
Պաշտոնական կայք` omidyar.com.
Twitter: OmidyarNetwork.
Հարցազրույց`
How the Omidyar Network Pumps Up Nonprofits.
Ինյակի Պենյա

Իգնասիո Պենյա Սոտոռես (իսպ․՝ Ignacio "Iñaki" Peña Sotorres, մարտի 2, 1999, Ալիկանտե, Իսպանիա), իսպանացի ֆուտբոլիստ, դարպասապահ։ Հանդես է գալիս իսպանական «Բարսելոնա Բ» ֆուտբոլային ակումբի կազմում։


== Ակումբային կարիերա ==
Ինյակի Պենյան ծնվել է Վալենսիա (ինքնավար համայնք)-ի Ալիկանտե քաղաքում։ Իր ֆուտբոլային կարիերան սկսել է 2004 թվականին «Ալիկտանտե ՖԱ»-ի մանկապատանեկան ակադեմիայի կազմում՝ 5 տարեկան հասակում։ 2012 թվականին՝ 13 տարեկան հասակում միացել է «Բարսելոնայի» ակադեմիային։ Նա եղել է ակումբի այն երիտասարդական թիմի կազմում, որը 2017-18  մրցաշրջանում դարձել է ՈՒԵՖԱ Երիտասարդական Լիգայի չեմպիոն։ Ինյակին մասնակցել է նաև այդ առաջնությանը եզրափակչին, որում կատալոնական թիմը հաղթել է «Չելսիին»։
2018 թվականի ապրիլի 16-ին դարպասապահը երեք տարով երկարաձգել է իր պայմանագիրը թիմի հետ՝ հետագայում երկու տարի ևս երկարաձգելու հնարավորությամբ։ Որոշ ժամանակ անց Պենյան սկսեց հայտավորվել «Բարսելոնա Բ»-ի կազմում։ Թիմի կազմում իր դեբյուտը նա նշել է 2018 թվականի հոկտեմբերի 6-ին «Ատլետիկո Բալեարես»-ի դեմ խաղում, որն ավարտվել է ոչ-ոքի՝ 1-1 հաշվով։ 
2018 թվականի հոկտեմբերի 30-ին Ինյակին հրավիրվել է «Բարսելոնայի» հիմնական թիմ՝ մասնակցելու Կոպա դել Ռեյի շրջանակներում կայանալիք «Կուլտուրալ Լեոնեսայի» դեմ խաղին։ Սակայն, ֆուտբոլիստը այդպես էլ դաշտ չի մտել, իսկ հանդիպումն ավարտվել է 1-0 հաշվով՝ կատալոնական թիմի հաղթանակով։ 
2020 թվականի հոկտեմբերի 6-ին «Բարսելոնան» օգտվեց պայմանագրում առկա կետից և երկարաձգեց Ինյակի Պենյայի հետ պայմանագիրը ևս երկու տարով։


== Միջազգային կարիերա ==
Պենյան հանդես է եկել Իսպանիայի Մ16, Մ Մ17, Մ18 և Մ19 հավաքականների կազմում՝ ընդհանուր առմամբ մասնակցելով 28 հանդիպման։ Նա 2016 թվականին տեղի ունեցած Եվրոպայի Մ17 առաջնության փոխչեմպիոն է։ 


== Վիճակագրություն ==


== Ձեռքբերումներ ==


=== Ակումբային ===
Իսպանիայի չեմպիոն - 2018-19
Իսպանիայի գավաթակիր - 2020-21
ՈՒԵՖԱ Երիտասարդական Լիգայի չեմպիոն - 2017-18


=== Միջազգային ===
Եվրոպայի Մ17 առաջնության փոխչեմպիոն - 2016


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ցուցանիշները bdfutbol.com կայքում
Բուրգլաուեր

Բուրգլաուեր (գերմ.՝ Burglauer), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 1631 մարդ (դեկտեմբերի 31, 2010 թվական)։ Զբաղեցնում է 13,95 կմ² մակերես տարածք։ Թվային ինդեքս՝ 09 6 73 186։


== Ծանոթագրություններ ==


== Արտաքին հղումներ ==
Պաշտոնական կայք